Harku Vallavalitsus
harku@harku.ee	Teie: 07.11.2023 nr 12-1/437-14

Meie: 01.12.2023 nr 4-3/23/5536-4	

Harku valla Muraste küla Rehemetsa tee 1a maaüksuse ja lähiala detailplaneeringu kooskõlastamine

Harku Vallavalitsus esitas 07.11.2023 kirjaga nr 12-1/437-14 Riigi Kaitseinvesteeringute Keskusele kooskõlastamiseks Harku valla Muraste küla Rehemetsa tee 1a maaüksuse ja lähiala detailplaneeringu.

Detailplaneeringu koostamise eesmärgiks on selgitada välja võimalused kavandamaks maaüksuse läänepoolsele osale u 40 m kõrgune mobiilsidemast ja selle teenindamiseks vajalike hoonete püstitamine. Detailplaneeringuga määratakse maaüksusele mobiilsidemasti ning seda teenindava sidekonteineri arhitektuurilised ja kujunduslikud tingimused. Lisaks on detailplaneeringu koostamise eesmärgiks maaüksuse üldiste kasutamise põhimõtete ning ehitusõiguse määramine ning juurdepääsu ja tehnovõrkudega varustamise lahendamine.

Detailplaneeringuga määratakse Rehemetsa tee 1a maaüksusele ehitusõigus mobiilsidemasti ja selle teenindamiseks vajaliku hoone püstitamiseks. Detailplaneeringuga on määratud tootmismaa krundile ehitusõigus  40 m kõrguse mobiilsidemasti ja kuni kahe hoone püstitamiseks, ehitisealuse pinnaga kuni 135 m². Hoone suurimaks lubatud kõrguseks maapinnast on planeeritud kuni 8 m. Juurdepääs planeeritavale alale on lahendatud olemasolevat Rehemetsa teelt.

Riigi Kaitseinvesteeringute Keskus kooskõlastab Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Harku valla Muraste küla Rehemetsa tee 1a maaüksuse ja lähiala detailplaneeringu.

Lugupidamisega

(allkirjastatud digitaalselt)

Katri Raudsepp
üldosakonna juhataja

Priit Alekask
717 0536 priit.alekask@rkik.ee